stanford-oval/wikipedia huggingface dataset:
TiddlyWiki

TiddlyWiki on wiki-tyyppinen, alkujaan Jeremy Rustonin toteuttama sovellus, joka on suunniteltu käytettäväksi henkilökohtaisena muistikirjana. Se on toteutettu CSS- ja JavaScript-koodin avulla yhtenä HTML-tiedostona. Toteutustapa mahdollistaa TiddlyWikin käyttämisen useimmilla web-selaimilla ja ilman asennusta, jolloin sitä voidaan käyttää siirrettävänä henkilökohtaisena wikinä esimerkiksi USB-muistilla.
Sovelluksen sisältämä HTML-tiedosto tallennetaan paikallisesti tietokoneelle, jossa sitä voidaan muokata wiki-tyyppisesti ja muutokset tallentaa samaan tiedostoon edellisen version päälle. Versiohistoria voidaan säilyttää ottamalla samanaikaisesti automaattinen varmuuskopio korvattavasta versiosta.
TiddlyWikiin lisätään halutun tekstin sisältäviä merkintöjä luomalla ns. tiddlereitä, jotka voidaan tallentaa jatkossa niihin uudelleen palaamiseksi. Olemassa olevia merkintöjä voidaan muokata ja poistaa, ja niihin voidaan myös lisätä avainsanoja (tägejä), hyperlinkkejä toisiin merkintöihin ja Tiddlywikin ulkoisiin kohteisiin sekä muita muotoiluobjekteja.
Sovelluksen julkaisija on nykyään UnaMesa, taloudellista voittoa tavoittelematon yhteisö, ja sovellus on julkaistu avoimen lähdekoodin BSD-lisenssillä, joten se on vapaasti saatavilla. TiddlyWikistä on jatkokehitetty myös useita variantteja, esimerkiksi mGSD ja BloTid.
Aiheesta muualla

Wikimedia Commonsissa on kuvia tai muita tiedostoja aiheesta .
TiddlyWikin kotisivu (englanniksi)
Suomennettu TiddlyWiki
TiddlyWeb (palvelinversio TiddlyWikistä, englanniksi)
Virallinen TiddlyWiki-ohjeisto (englanniksi) (Arkistoitu – Internet Archive)
Virallinen keskusteluryhmä (englanniksi)
Tony Pond

Tony Pond ja kartanlukija David Richards vuonna 1976 Belgiassa.
Tony Pond (23. marraskuuta 1945 - 7. helmikuuta 2002) oli brittiläinen ralliautoilija.
Ura

Pond aloitti öisissä ralleissa Englannissa vuonna 1967. Hän hankki tukea Meksikon rallisarjaan osallistumiseen ja päätyi toiseksi vuonna 1972, jonka myötä hän sai mahdollisuuden tehdaskuljettajaksi ja osallistui muihin kilpailuihin. Hän voitti vuonna 1974 ensimmäistä kertaa järjestetyn Burman rallin. Pond ajoi useilla British Leylandin autoilla, kuten Triumph TR7:llä, Roverin autoilla sekä B-ryhmän MG Metro 6R4 -autolla.
Pond voitti muun muassa Mansaaren rallin kahdesti ja Ypresin rallin samoin kahdesti.
Pond kuoli 56-vuotiaana syöpään.
Tri-State

| Tri-State Above & Beyond |
| --- | --- | --- |

Studioalbumin tiedot
 Julkaistu: 6. maaliskuuta 2006
 Tuottaja(t): Jono Grant, Tony McGuinness, Paavo Siljamäki
 Tyylilaji: trance progressiivinen trance
 Kesto: 74.39
 Levy-yhtiö: Anjunabeats
Above & Beyondin muut julkaisut
|   | Tri-State 2006 | Group Therapy 2011 |
Singlet albumilta Tri-State
 ”Air for Life” Julkaistu: 18. heinäkuuta 2005  ”Alone Tonight” Julkaistu: 1. maaliskuuta 2006  ”Can’t Sleep” Julkaistu: 6. heinäkuuta 2006  ”Good For Me” Julkaistu: 12. maaliskuuta 2007  ”Home” Julkaistu: 22. lokakuuta 2007
Tri-State on brittiläisen trance-trion Above & Beyondin debyyttialbumi. Se julkaistiin levy-yhtiöllä Anjunabeats 6. maaliskuuta 2006.
Japanin bonuskappaleet

Tri-State – 4.11
Stealing Time – 7.11
World on Fire – 4.43
Air For Life – 7.27 (Andy Moorin kanssa)
Can’t Sleep – 7.23
Hope – 4.28
Liquid Love – 6.42
In the Past – 2.30
Alone Tonight – 6.22
Good For Me – 5.40
For All I Care – 5.50
Indonesia – 5.01
Home – 7.11
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tri-State (album)
Käännös suomeksi
Thomas Linke

| 0 | 1 | 2 |
| --- | --- | --- |
 Thomas Linke vuonna 2010.
Henkilötiedot
Koko nimi: Thomas Linke
Syntymäaika: 26. joulukuuta 1969 (ikä 54)
Syntymäpaikka: Sömmerda, Itä-Saksa
Pelipaikka: puolustaja
Pituus: 183 cm
Lempinimi: Hansi
Junioriseurat
1977-1983 1983-1988: Robotron Sömmerda FC Rot-Weiß Erfurt
Seurat
| Vuodet | Seura | O (M) |
| 1988-1992 1992-1998 1998-2005 2005-2007 2007-2008 | FC Rot-Weiß Erfurt FC Schalke 04 FC Bayern München FC Red Bull Salzburg Bayern München II | 085 0(2) 175 (13) 165 0(3) 051 0(3) 027 0(1) 502 (21) |
Maajoukkue
| 1997–2004 |  Saksa | 043 0(1) |
 Seurajoukkueuran tilastot kattavat vain kansalliset sarjat.
Thomas Linke (s. 26. joulukuuta 1969 Sömmerda, Itä-Saksa) on saksalainen jalkapalloilija, joka pelasi puolustajana.
Ura seuratasolla

Linke aloitti jalkapallon pelaamisen 1977 kotikaupunkinsa joukkueessa. Kuuden vuoden kuluttua hänet vaihdettiin FC Rot-Weiß Erfurtiin. Siellä hän teki muutaman vuoden kuluttua läpimurron edustusjoukkueeseen. Linke pääsi pelaamaan UEFA-cupissa, jonne seura ylsi.
Linke kiinnitti muiden managerien huomion, kun hänen joukkueensa päihitti Schalken Saksan cupissa. Linke siirtyikin seuraavaksi kaudeksi Schalkeen. Linke nousi pian aloituskokoonpanoon ja pelasi kuudessa vuodessa 175 ottelua.
1998 Linke siirtyi Bayern Müncheniin. Seitsemän vuoden aikana Linke voitti liigan viidesti, Saksan cupin kolme kertaa ja Saksan liigacupin neljä kertaa. Linke laukoi vuoden 2001 Intercontinental Cupin ratkaisevan rangaistuspotkun tuoden seuralleen voiton.
Kauden 2005–2006 alussa Linke siirtyi pelaamaan Itävaltaan Salzburgiin joukkuekaverinsa kanssa. Linke pelasi kapteenina ja toisen kautensa aikana vei joukkueensa liigan voittoon. Kausi jäi Linken viimeiseksi Itävallassa. Hän palasi vielä Bayern Münchenin kakkosjoukkueeseen, mutta lopetti vuoden jälkeen ja siirtyi Salzburgiin, mutta ei enää pelaajana.
Maajoukkueura

Linken debyytti Saksan maajoukkueessa tapahtui 15. marraskuuta 1997. Hän sai jalkapallon MM-kisoista 2002 hopeaa ollen joukkueen avainpelaajia. Turnauksen jälkeen hän ilmoitti lopettavansa maajoukkueuransa. Hän pelasi kuitenkin vielä yhden maaottelun 2004, sillä maajoukkueen valmentaja Jürgen Klinsmann pyysi henkilökohtaisesti häntä mukaan paikkaamaan loukkaantumisista kärsinyttä puolustusta. Linke pelasi yhden ottelun Itävaltaa vastaan, kunnes lopetti lopullisesti uransa maajoukkueessa. Hän pelasi yhteensä 43 maaottelua ja teki niissä yhden maalin.
Aiheesta muualla

Kuvia tai muita tiedostoja aiheesta Thomas Linke Wikimedia Commonsissa
Thomas Linken profiili FIFAn sivuilla (Arkistoitu – Internet Archive) (englanniksi)
Saksan joukkue – Maanosaliittojen cup 1999
1 Lehmann |
2 Wörns |
3 Heinrich |
4 Linke |
5 Doğan |
6 Maul |
7 Scholl |
8 Wosz |
9 Marschall |
10 Matthäus |
11 Preetz |
12 Enke |
13 Neuville |
14 Baumann |
15 Ballack |
16 Schneider |
17 Gerber |
18 Ricken |
19 Heldt |
20 Rink |
Valmentaja Ribbeck
Saksan joukkue – Jalkapallon EM-kilpailut 2000
1 Kahn |
2 Babbel |
3 Rehmer |
4 Linke |
5 Bode |
6 Nowotny |
7 Scholl |
8 Häßler |
9 Kirsten |
10 Matthäus |
11 Rink |
12 Lehmann |
13 Ballack |
14 Hamann |
15 Wosz |
16 Jeremies |
17 Ziege |
18 Deisler |
19 Jancker |
20 Bierhoff |
21 Ramelow  |
22 Butt  |
Valmentaja Ribbeck
Saksan joukkue – Jalkapallon MM-kilpailut 2002
1 Kahn |
2 Linke |
3 Rehmer |
4 Baumann |
5 Ramelow |
6 Ziege |
7 Neuville |
8 Hamann |
9 Jancker |
10 Ricken |
11 Klose |
12 Lehmann |
13 Ballack |
14 Asamoah |
15 Kehl |
16 Jeremies |
17 Bode |
18 Böhme |
19 Schneider |
20 Bierhoff |
21 Metzelder |
22 Frings  |
23 Butt  |
Valmentaja Völler
Linke pelaamassa näytösottelussa FC Red Bull Salzburgin väreissä vuonna 2009.
Titanin seireenit

Titanin seireenit (engl. The Sirens of Titan, julk. 1959, suom. 1979 Marjatta Kapari) on Kurt Vonnegutin toinen romaani. Teos on tieteiskirjallisuuden klassikkoja ja se käsittelee muun muassa vapaata tahtoa, kaikkitietävyyttä ja ihmisen historian yleistä tarkoitusta. Suuri osa tarinasta pyörii marsilaisten Maahan hyökkäyksen ympärillä.
Juoni

Kirjan päähenkilö on Malachi Constant, rikkain amerikkalainen, elämäntyyliinsä kyllästynyt, enää huumehallusinaatioista kiinnostusta saava pörssikeinottelulla rikastuneen Noel Constantin poika. Kohtalo puuttuu Malachin elämään, ja hän menettää vaurautensa. Hän päätyy Marsiin Marsin armeijan sotilaaksi muistamatta edes omaa oikeata nimeään. Marsin ja Maan välisen sodan yhteydessä Malachi päätyy Merkuriukseen moneksi vuodeksi ja sitten sodan jo loputtua Maahan tapaamaan vaimoaan ja poikaansa. Lopulta Malachi perheineen karkotetaan Saturnuksen kuuhun Titaniin, jossa vallitsevat elämälle suotuisat olosuhteet. Titanissa Malachi saa vastauksia eräisiin ihmiskuntaa kiusaaviin kysymyksiin (esim. Olemmeko yksin kaikkeudessa? Ohjaako meitä jokin? Mikä on Stonehenge?). Malachi kuolee kirjan lopussa, kun hän palaa maahan Titanilta.
Tomáš Hubočan

Tomáš Hubočan Dynamo Moskovan pelaajana marraskuussa 2014.
Tomáš Hubočan (s. 17. syyskuuta 1985 Žilina, Tšekkoslovakia) on slovakialainen jalkapalloilija, pelipaikaltaan puolustaja. Hän edustaa Kyproksen jalkapalloliigassa pelaavaa Omoniaa. Hän on pelannut Slovakian maajoukkueessa vuodesta 2006.
Hubočan on kotimaansa Žilinan ja Zlaté Moravcen lisäksi edustanut Venäjällä Zenit Pietaria kausina 2008–2014 ja Dynamo Moskovaa kausina 2014–2016, Ranskassa Marseillea kausina 2016–2019, Turkissa lainasopimuksella Trabzonsporia kaudella 2017–2018 sekä Kyproksella Omoniaa syyskuusta 2019 alkaen. Venäjän Valioliigassa hän pelasi 153 ottelua, joissa hän teki kaksi maalia, Ranskan Ligue 1:ssä 16 ottelua ja Turkin Superliigassa 20 ottelua. Hän on voittanut Slovakian-mestaruuden vuonna 2007, Venäjän-mestaruuden vuosina 2010 ja 2012 sekä Kyproksen-mestaruuden vuonna 2021.
Hubočan pelasi Slovakian A-maajoukkueessa ensimmäisen kerran joulukuussa 2006 ystävyysottelussa Arabiemiirikuntia vastaan. EM-kilpailuissa 2016 hän pelasi täydet minuutit alkulohko-otteluissa Venäjää ja Englantia vastaan. Hän kuuluu Slovakian joukkueeseen myös kesällä 2021 pelattavissa EM-kilpailuissa. Kesäkuun 17. päivään 2021 mennessä hän on pelannut 70 A-maaottelua, joista 66 ottelua avauskokoonpanossa. Otteluista 17 on ollut MM-karsinta- ja 17 EM-karsintaotteluita sekä kolme Kansojen liigan otteluita.
Vatsa sisään, rinta ulos!

| Vatsa sisään, rinta ulos! |
| --- | --- |

Ohjaaja:  Aarne Tarkas
Käsikirjoittaja:  Aarne Tarkas
Tuottaja:  Toivo Särkkä
Säveltäjä:  Toivo Kärki
Kuvaaja:  Olavi Tuomi
Leikkaaja:  Armas Vallasvuo
Lavastaja:  Aarre Koivisto
Pääosat:  Helge Herala Marjatta Kallio Elsa Turakainen Tommi Rinne
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus
Ensi-ilta:  31. heinäkuuta 1959
Kesto:  91 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Vatsa sisään, rinta ulos! on Aarne Tarkaksen käsikirjoittama ja ohjaama suomalainen elokuva vuodelta 1959. Lajityypiltään se on sotilasfarssi ja lajin edustajana viimeinen SF:n tuottama. Yleisömenestykseltään se oli vuoden parhaita.
Juoni

Tommi Rinteen esittämälle sotamies Pöntiselle on monien  arestirangaistustensa vuoksi määrätty runsaasti ylipalvelusta, ja kotiuttaminen on siirtynyt. Pikkukaupungin varuskunnassa mietitään kuumeisesti, kuinka alati keppostelevasta Pöntisestä saataisiin lopulta kelpo sotilas. Hänet määrätään siirrettäväksi erään tempauksen jälkeen pedantin kapteeni Roudan komppaniaan.
Kapteeni Tauno Routa (Helge Herala) on joutunut epämieluisaan tehtävään, sillä naisia kammoava upseeri on määrätty opettamaan poikkeusoloissa toimimista tyttökoulun oppilaille. Tytöt huomaavat Roudan vaivaantuneisuuden ja kiusoittelevat häntä ensiapukoulutuksen aikana. Paniikkiin joutunut Routa pakenee tilannetta piiloon pesuhuoneeseen mutta jää yöksi kouluun lukkojen taakse. Paljastumisen pelossa hän naamioituu siivoojaksi. Pahaksi onneksi varuskunnassa odotellaan kenraalin tarkastusta, johon myös Pöntinen osallistuu pukeuduttuaan pilailumielessä kapteeniksi.
Elokuvan juoni rakentuu pitkälti pikkutuhmien mielikuvien ja vuorosanojen varaan Roudan yrittäessä saada riisumaansa univormua takaisin.
Näyttelijät

| 0 | 1 | 2 |
| --- | --- | --- |
|  Helge Herala  | … |  kapteeni Tauno Routa   |
|  Tommi Rinne  | … |  sotamies Pöntinen   |
|  Marjatta Kallio  | … |  voimistelunopettaja Marjatta Paasi   |
|  Elsa Turakainen  | … |  Hildur, sisäoppilaitoksen rehtori   |
|  Santeri Karilo  | … |  Hjalmar, kenraalimajuri   |
|  Aarne Laine  | … |  majuri Helminen   |
|  Pentti Irjala  | … |  lääkintäkapteeni Turve   |
|  Kullervo Kalske  | … |  kapteeni Heikki Virta   |
|  Ritva Valkama  | … |  keittäjätär   |
|  Sylva Rossi  | … |  Reetta, 3. siivooja   |
|  Irja Rannikko  | … |  Hilja, 2. siivooja   |
|  Irja Kuusla  | … |  Kaisa, 1. siivooja   |
|  Marja Korhonen  | … |  maisteri Järvi   |
|  Anja Piipponen  | … |  laulava tyttökoululainen   |
|  Eino Grön  | … |  laulava sotamies   |
|  Lennart Lauramaa  | … |  ylikersantti Ranta   |
|  Paavo Hukkinen  | … |  komppanian vääpeli   |
|  Taneli Rinne  | … |  alokas Rinne   |
|  Kalevi Hartti  | … |  alokas   |
|  Eero Maijala  | … |  alokas   |
|  Jyrki Pälviö  | … |  alokas   |
|  Jorma Nerkko  | … |  alokas   |
|  Egil Häggman  | … |  alokas   |
|  Martti Kuisma  | … |  alokas   |
|  Ilmari Tähtelä  | … |  alokas / päivystäjäkorpraali   |
|  Antti Litja  | … |  alokas / kokelas   |
|  Pertti Roisko  | … |  apupäivystäjä / alokas Kärkkäinen   |
|  Lena Ressler  | … |  tyttökoululainen   |
|  Sirpa Särömaa  | … |  tyttökoululainen   |
|  Anja Hatakka  | … |  tyttökoululainen   |
|  Leila Wallenius  | … |  tyttökoululainen   |
|  Ritva Vepsä  | … |  tyttökoululainen   |
|  Lasse Saxelin  | … |  paarinkantajasotilas   |
|  Osmo Pöntinen  | … |  kenraalin adjutantti   |
|  Annikki Linnoila  | … |  Venla, siivooja   |
Tšetšeeni

Tšetšeeni tarkoittaa
tšetšeenin kieltä
tšetšeenien kansaa
Katso myös
Tšetšenia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tšetšeeni”, voi hakea sivunnimihaulla, laajalla sivunnimihaulla tai tekstihaulla.
Tōkyō metron Hanzōmon-linja

| Tōkyō metron Hanzōmon-linja 東京メトロ半蔵門線 |
| --- | --- |
 Hanzōmon-linjalla käytetty 08-sarjan juna

Perustiedot
Järjestelmä:  Tokion metro (Tōkyō metro)
Reitti:  Shibuya–Oshiage
Avattu:  1. elokuuta 1978
Omistaja:  Tōkyō metro
Käyttäjiä (v.):  1 932 168 000 matkustajakilometriä
Tekniset tiedot
Pituus:  16,8 km
Asemia:  14
Hanzōmon-linja (jap. 半蔵門線, Hanzōmon-sen) on Tōkyō metron liikennöimä metrolinja Tokiossa, Japanissa. Sen reitti kulkee lounaasta Shibuyan erillisalueen Shibuyan metroasemalta keisarillisen palatsin pohjoispuolitse Hanzōmonin metroaseman kautta itään Sumidan erillisalueen Oshiagen metroasemalle. Linjalla on 14 asemaa ja se on 16,8 kilometriä pitkä.
Vuonna 2016 linjalla ajettiin noin 1 932 168 000 matkustajakilometriä. Sen täyttöaste oli aamun ruuhka-aikana 170 prosenttia kapasiteetista.
Aiheesta muualla

Kuvia tai muita tiedostoja aiheesta Tōkyō metron Hanzōmon-linja Wikimedia Commonsissa
Thorsten Waenerberg

Thorsten Waenerberg noin vuonna 1900
Thorsten Adolf Waenerberg (25. toukokuuta 1846 Porvoo – 26. helmikuuta 1917 Helsinki) oli suomalainen taidemaalari ja opettaja.
Henkilöhistoria

Waenerbergin vanhemmat olivat esittelijäsihteeri, teologian tohtori Gabriel Mauritz Waenerberg ja Agata Sofia Aschan. Hän pääsi ylioppilaaksi 1865, kävi Suomen taideyhdistyksen piirustuskoulun 1865–1867 B. A. Godenhjelmin oppilaana ja opiskeli sitten Oswald Achenbachin johdolla Düsseldorfin taideakatemiassa 1867–1870, sekä myöhemmin Pariisissa 1873–1874. Waenerberg teki opintomatkat Hollantiin 1880–1881 ja 1889–1890, opiskellen siellä merimaalausta H. V. Mesdagin johdolla, sekä Saksaan 1885. Hän toimi Turun piirustuskoulun opettajana ja johtajana 1874–1887, samoin kuin Suomen taideyhdistyksen kokoelmien intendenttinä 1887–1914.
Waenergberg noin vuonna 1880
Ateneumin rapuilla Suomen Taideyhdistyksen piirustuskoulun oppilaiden kanssa vuonna 1896
Taiteellinen tuotanto

Waenerberg maalasi maisemia ja meriaiheita, erityisesti hänen vuosikymmenten aikana Suursaaresta tekemänsä maalaukset tulivat tunnetuiksi.
Taiteellinen tuotanto > Teoksia

Kaivopuisto - Laivaveistämö, 1873
Maisema Mikkelistä, 1873
Tölöviken och den Gamla sockerfabriken, 1876
Veneitä rannalla, 1881
Suursaarelta, 1891
Kalastaja-aluksia Hollannin rannikolla, 1898
Taiteellinen tuotanto > Palkinnot

Pietarin taideakatemian arvonimi "Toisen luokan taiteilija", 1872
I palkinto dukaattikilpailussa, 1875
Pronssimitali Suomen yleisessä näyttelyssä, 1876
II palkinto valtion maisemamaalauskilpailussa, 1894
Aiheesta muualla

Kuvia tai muita tiedostoja aiheesta Thorsten Waenerberg Wikimedia Commonsissa
Aimo Reitala: / Waenerberg, Thorsten (1846–1917) Kansallisbiografia-verkkojulkaisu (maksullinen).  30.7.2007. Helsinki:  Suomalaisen Kirjallisuuden Seura.
Thorsten Waenerberg: Kalastaja-aluksia Hollannin rannikolla, 1898.
Tuure Nieminen

| Tuure Nieminen |
| --- | --- |

Henkilötiedot
Koko nimi:  Thure Aksel "Tuure" Nieminen
Syntynyt: 19. helmikuuta 1894 Helsinki
Kuollut: 17. lokakuuta 1968 (74 vuotta) Helsinki
Thure Aksel ”Tuure” Nieminen (19. helmikuuta 1894 Helsinki – 17. lokakuuta 1968 Helsinki) oli suomalainen mäkihyppääjä. Nieminen osallistui vuoden 1924 talviolympialaisiin sijoittuen 13:nneksi. Hänet oli ilmoitettu myös yhdistettyyn, mutta hän ei osallistunut kilpailuun. Mäkihypyn Suomen mestaruuden Nieminen voitti kolme kertaa, 1915, 1917 ja 1922.
Aiheesta muualla

Kuvia tai muita tiedostoja aiheesta Tuure Nieminen Wikimedia Commonsissa
Titanium (kappale)

| ”Titanium” David Guetta ft>  Sia |
| --- | --- | --- |

Singlen tiedot
 Albumilta: Nothing but the Beat
 Äänitetty : 2011
 Julkaistu: 9. joulukuuta 2011
 Formaatti: Digitaalinen lataus
 Tuottaja(t): David Guetta, Giorgio Tuinfort, Afrojack
 Tyylilaji: House, pop, urbaani-dance
 Kesto: 04.05 (Albumiversio) 03.30 (Radioversio)
 Levy-yhtiö: EMI, Virgin
David Guettan muut singlet
| ”Without You” 2011 | ”Titanium” 2011 | ”Turn Me On” 2011 |
Sian muut julkaisut
| ”I Love It” 2011 | ”Titanium” 2011 | ”Wild Ones” 2011 |
Titanium on ranskalaisen DJ:n ja musiikkituottajan David Guettan kappale, jolla laulaa Sia. Tämän Guettan viidenneltä, Nothing but the Beat -studioalbumilta julkaistun kappaleen sanoittivat Sia Furler, Guetta, Giorgio Tuinfort ja Afrojack. Kappaleen tuotannosta vastasivat Guetta, Tuinfort ja Afrojack. "Titanium" julkaistiin digitaalisesti ladattavana albumin ensimmäisenä promosinglenä 8. elokuuta 2011. Se julkaistiin albumin neljäntenä virallisena singlenä joulukuussa 2011. Kappaleella lauloi alun perin yhdysvaltalaisartisti Mary J. Blige, jonka versio vuoti nettiin heinäkuussa 2011.
"Titanium" on balladi joka on sekoitus housea, poppia ja urban-dancea. Kappaleen sanat kertovat sisäisestä kestävyydestä. Sian esittämiä sanoituksia verrattiin Fergien vastaaviin ja musiikkia verrattiin Coldplayn kappaleisiin. Kriitikot suhtautuivat kappaleeseen myönteisesti ja kutsuivat sitä yhdeksi Nothing but the Beatin standout-kappaleeksi. "Titanium" saavutti listasijoituksia kymmenen parhaan joukosta lukuisissa valtioissa, kuten Australiassa, Itävallassa, Tanskassa, Suomessa, Ranskassa, Saksassa, Unkarissa, Irlannissa, Italiassa, Alankomaissa, Uudessa-Seelannissa, Norjassa, Espanjassa, Ruotsissa, Sveitsissä ja Yhdysvalloissa. Britanniassa kappale pääsi singlelistan kärkeen, ja siitä tuli Guettan viides ja Sian ensimmäinen kyseisen listan ykkössijan saavuttanut kappale.
Titaniumin musiikkivideo julkaistiin 21. joulukuuta 2011, mutta Guetta ja Sia eivät itse esiinny videolla. Sen sijaan video keskittyy Ryan Leen näyttelemään nuoreen poikaan, jolla on yliluonnollisia voimia. "Titanium" vedettiin muiden kappaleiden ohella Yhdysvaltain radioasemilta Newtownin kouluammuskelun jälkeen.
Madison Bailey on tehnyt Titaniumista tunnetun coverkappaleen.
Kappaleet

Digitaalinen EP
"Titanium" (feat. Sia) [Alesso Remix] – 6:43
"Titanium" (feat. Sia) [Nicky Romero Remix] – 5:40
"Titanium" (feat. Sia) [Arno Cost Remix] – 7:02
"Titanium" (feat. Sia) [Gregori Klosman Remix] – 6:23
"Titanium" (feat. Sia) [Extended Version] – 5:12
Käännös suomeksi
Tōkyō metron Hibiya-linja

| Tōkyō metron Hibiya-linja 東京メトロ日比谷線 |
| --- | --- |
 13000-sarjan juna Hibiya-linjalla

Perustiedot
Järjestelmä:  Tokion metro (Tōkyō metro)
Reitti:  Naka-Meguro–Kita-Senju
Avattu:  28. maaliskuuta 1961
Omistaja:  Tōkyō metro
Käyttäjiä (v.):  2 298 875 000 matkustajakilometriä
Tekniset tiedot
Pituus:  20,3 km
Asemia:  21
Hibiya-linja (jap. 日比谷線, Hibiya-sen) on Tōkyō metron liikennöimä metrolinja Tokiossa, Japanissa. Sen reitti kulkee Tokion keskusta-alueen lounaisosasta Meguron erillisalueen Naka-Meguron metroasemalta Hibiyan metroaseman kautta koilliseen Adachin erillisalueen Kita-Senjun metroasemalle. Linjan reitti on samankaltainen kuin aiemmin rakennetulla Ginza-linjalla. Linjalla on 21 asemaa ja se on 20,3 kilometriä pitkä.
Hibiya-linjalta liikennöidään läpiajoliikennettä Tōbu-rautateiden Isesaki-linjalle.
Vuonna 2016 linjalla ajettiin noin 2 298 875 000 matkustajakilometriä. Sen täyttöaste oli aamun ruuhka-aikana 155 prosenttia kapasiteetista.
Aiheesta muualla

Kuvia tai muita tiedostoja aiheesta Tōkyō metron Hibiya-linja Wikimedia Commonsissa
Tšet

Tšet (ven. Четь) on Obin vesistöön kuuluvan Kijan sivujoki Tomskin alueella ja Krasnojarskin aluepiirissä Venäjällä. Se virtaa Länsi-Siperian alangolla kohti länttä. Joen pituus on 432 kilometriä ja valuma-alueen laajuus 14 300 neliökilometriä.
Tōkyō metron Nanboku-linja

| Tōkyō metron Nanboku-linja 東京メトロ南北線 |
| --- | --- |
 Nanboku-linjalla käytetty 9000-sarjan juna

Perustiedot
Järjestelmä:  Tokion metro (Tōkyō metro)
Reitti:  Meguro–Akabane-Iwabuchi
Avattu:  29. marraskuuta 1991
Omistaja:  Tōkyō metro
Käyttäjiä (v.):  1 198 287 000 matkustajakilometriä
Tekniset tiedot
Pituus:  21,3 km
Asemia:  19
Nanboku-linja (jap. 南北線, Nanboku-sen) on Tōkyō metron liikennöimä metrolinja Tokiossa, Japanissa. Sen nimi tarkoittaa ’etelä–pohjoislinjaa’, ja sen reitti kulkeekin etelä–pohjoissuuntaisesti Shinagawan erillisalueen Meguron metroasemalta keisarillisen palatsin länsipuolitse pohjoiseen Kitan erillisalueen Akabane-Iwabuchin metroasemalle. Linjalla on 19 asemaa ja se on 21,3 kilometriä pitkä.
Vuonna 2016 linjalla ajettiin noin 1 198 287 000 matkustajakilometriä, joten se oli Tōkyō metron linjoista vähiten käytetty. Tästä huolimatta sen täyttöaste oli aamun ruuhka-aikana 153 prosenttia kapasiteetista.
Aiheesta muualla

Kuvia tai muita tiedostoja aiheesta Tōkyō metron Nanboku-linja Wikimedia Commonsissa
Tšetšeenien autonominen alue

| Чеченская АО > 1922–1934 |
| --- | --- |
Valtiomuoto:  Autonominen alue
osa :  Neuvostoliittoa
Pääkaupunki:  Grozny
 :  43°19′N, 45°41′E
Pinta-ala:  
– yhteensä:  15 700 km² 
Väkiluku (1933):  639 400 
– väestötiheys:  40,7 / km²
Historia:  
– Perustettu:  1922
– Lakkautettu:  1934
Kielet:  tšetšeeni, inguuši ja venäjä
Valuutta:  Neuvostoliiton rupla = 100 kopeekkaa (SUR)
Aikavyöhyke:  +3
Edeltäjä:  Tšetšeenien kansallinen piirikunta
Seuraaja:  Tšetšeenien ja inguušien autonominen alue
Tšetšeenien autonominen alue (ven. Чеченская автономная область, Tšetšenskaja avtonomnaja oblast) oli autonominen alue Venäjän SFNT:ssa Neuvostoliitossa. Se sijaitsi Kaukasusvuoriston ja Terekjoen välisellä alueella nykyisen Tšetšenia alueella. Autonomisen alueen pääkaupunki oli Groznyi. Vuonna 1933 alueen asukasluku oli 639 400 ja pinta-ala 15 700 km². Samana vuonna väestöstä oli tšetšeenejä 58 prosenttia, inguušeja 12 prosenttia. Pääelinkeinoja olivat maanviljelys ja karjatalous.
Autonominen alue muodostettiin vuonna 1922 Tšetšeenien kansallisen piirikunnan alueesta. Vuonna 1934 Tšetšeenien autonominen alue yhdistettiin Inguušien autonomisen alueen kanssa Tšetšeenien ja inguušien autonomiseksi alueeksi.